
ЗАПИСНИК
од
ЧЕТВРТА СЕДНИЦА НА СОВЕТОТ ЗА РЕФОРМА НА ЈАВНА
АДМИНИСТРАЦИЈА
одржана на 28.04.2026 година во 10:30ч.
во 
Клуб на пратеници

	ПРИСУТНИ  
	Проф. д-р Христијан Мицкоски (Претседател на Владата на Република Северна Македонија), Горан Минчев (Министер за јавна администрација), Радослав Настасијевиќ Варџиски (Заменик министер за дигитална трансформација), Фатмир Лимани (Министер за социјална политика, демографија и млади), Игор Филков (Министер за правда), Златко Перински (Министер за локална самоуправа), Оливера Нечовска (секретар на Секретаријат за законодавство), д-р Љубица Караманди  Попчевски (Директор на Агенција за администрација), Орце Ѓоргиевски (Претседател на ЗЕЛС), Проф д-р Николче Јанкуловски (заменик министер за финансии), Марјан Ристески (заменик министер за економија и труд), Маја Рисова Мутлулар (Шеф на Кабинет на министерот за јавна администрација), Олгица Радевска (Асистент на министерот за јавна администрација), , Ирена Стамеска Ѓеровска (Министерство за јавна администрација), Ангела Саплиева (Министерство за јавна администрација), Симона Манева (Министерство за јавна администрација), Александра Савов (Министерство за јавна администрација), Петар Цубалевски (Министерство за јавна администрација), Армен Личина (Министерство за јавна администрација)

	ПРЕТСЕДАВАЧ  
	Проф. д-р Христијан Мицкоски, Претседател на Влада на Република Северна Македонија   




Четвртата седница на Советот за реформа на јавната администрација (во натамошниот текст: Советот) ја отвори претседателот на Владата на Република Северна Македонија, проф. д-р. Христијан Мицкоски, кој воедно е и претседавач на Советот за реформа на јавна администрација. На самиот почеток ги поздрави присутните и им се заблагодари за присуството на четвртата по ред седница на Советот. Потоа го презентираше Предлог Дневниот ред:

Предлог дневен ред

1. Усвојување на Записникот од третата седница на Советот за реформа на јавната администрација, одржана на 02.12.2025 година;
1. Разгледување и усвојување на нацрт годишен Извештај за 2025 година за следење на имплементацијата на Стратегијата за реформа на јавната администрација 2023-2030 со Акциски план јули 2025-декември 2026;
1. Разгледување и усвојување на Извештај за јавната администрација во Република Северна Македонија согласно препораките од Извештајот од оценската мисија на СИГМА од 2024 година за РСМ;
1. Разно (прашања/предлози).

Бидејќи присутните немаа забелешки по предлог дневниот ред, истиот едногласно беше усвоен. 

Согласно дневниот ред, прва точка беше Усвојување на Записникот од третата седница на Советот за реформа на јавната администрација, одржана на 02.12.2025 година.  Со оглед дека немаше забелешки, истиот беше усвоен. Претседавачот наведе дека имајќи ја предвид воспоставената пракса се очекува  Министерството за јавна администрација (МЈА) записникот од третата седница да го објави на веб страната на министерството.

Потоа, претседавачот Мицкоски се осврна на точка 2 од Дневниот ред и истакна дека сСогласно системот за следење и известување на спроведувањето на Стратегијата за реформа на јавната администрација (2023-2030) МЈА, како надлежна институција за координација на процесот континуирано ги подготвува годишните извештаи за реализација на мерките и активностите од Стратегијата за реформа на јавната администрацијаРЈА со Акциски план (АП). На оваа денешна седница ќе се разгледува Нацрт годишниот извештај за 2025 година кој претставува преглед на напредокот во спроведување на Стратегијата за РЈА и Акцискиот план јули 2025 - декември 2026 и постигнатите резултати во периодот јануари - декември 2025 година. 

Во однос на оваа точка, Мицкоски го повика министерот за јавна администрација, Горан Минчев, накратко да ги презентира наодите од Нацрт годишниот извештај за 2025 година.
Минчев нагласи дека МЈА како надлежна институција за координација на Стратегијата за реформа на јавната администрација го подготви годишниот извештај за 2025 година за периодот јули – декември 2025 година за имплементација на Стратегијата за реформа на јавната  администрацијајавната администрација  (2023-2030) со Акциски планАП јули 2025 - декември 2026 година.
Извештајот беше подготвен со помош на ИТ алатката за прибирање на податоци со цел следење на имплементацијата на Стратегијата која во текот на 2025 година беше надградена со поддршка од РеСПА. Минчев нагласи дека и за подготовката на овој Извештај повторно не беа испочитуваа зададените рокови за внесување на придонес во ИТ алатката.
Во насока на транспарентноста, нацрт Годишниот извештај беше поставен на ЕНЕР, каде што сите засегнати страни имаа можност да дадат свои коментари. Дополнително, Ббеше организирана и консултативна средба/јавна расправа со контакт лицата за реформа на јавна администрација од институциите и граѓанскиот сектор пред кои беше презентиран овој Извештај. Минатата недела овој извештај беше усвоен и на седница на Секретаријатот за реформа на јавна администрација со која претседаваше заменик министерот за јавна администрација. 
Во однос на постигнатите резултати во периодот јануари – декември 2025 година , од вкупно 103 активности планирани во четирите приоритетни области за кои се известува во извештајниот период целосно се спроведени 12 активности (реализирани на време 8 активности, а реализирани со доцнење 4 активности), во тек на спроведување се 75 активности, а доцнат со реализација или не се почнати во предвидениот период 16 активности. За временската рамка за 2025 година степенот на реализација е  84%.  (Процентот на реализација е пресметан врз основа на целосно реализираните активности и оние кои се во тек на реализација). Минчев ги презентираше и клучните резултати постигнати во 2025, како и приказ на вкупно потрошените средства за 2025 година за имплементација на АП од Стратегијата.
Едновремено, во Извештајот беше даден приказ на вкупно потрошените средства за 2025 година за имплементација на Акцискиот план од Стратегијата кои изнесуваат 410.253.170,00 денари вкупно а поединечно по области: 
· Област 1 - Креирање на политики и координација 9.001.000,00 денари или 2.2% од вкупно потребните средства. 
· Област 2 - Јавна служба и управување со човечки ресурси 79.553.000,00 денари или 19.4% од вкупно потребните средства.
· Област 3 - Одговорност, отчетност и транспарентност 133.719.170,00 денари или 32.6% од вкупно потребните средства, и
· Област 4 - Давање услуги и дигитална трансформација 187.980.000,00 денари или 45.8% од вкупно потребните средства
Минчев исто така накратко ги наведе и клучните резултати постигнати во 2025 година меѓу кои беа: 
· Зајакнати капацитети во процесот на секторско планирање и аспекти на меѓу-институционалната соработка и координација 
· подготвена нацрт верзија на Методологијата за стратешко планирање и подготвување на Годишна програма за работа на ВРСМ 
· Зајакнати капацитети на административните службеници за процесот за ПВР
· Подобрена статистичката писменост 
· Јавно објавени мислења на МЈА во однос на нацрт Извештаите за ПВР
· Редовно одржување на состаноци на секторските работни групи и зајакнување на донаторската координација
· Редовно и навремено информирање на јавноста за работата на Владата и за спроведување на планските документи
· Изработен Правилник за општи и посебни компетенции на административните службеници
· Усвоен Закон за стручно усовршување и обука на административните службеници 
· Формирана меѓуресорска работна група изработка на нов Закон за организација и работа на органите на државната управа
· Спроведено истражување на судската статистика за управни спорови во РСМ за периодот 2023–2025 година, со посебен фокус на работењето на Управниот суд и Вишиот управен суд.
· Спроведување наСистемот на интегритет во 205 институции
· АЗПСПИЈК ја изготви и објави сопствената процедура за проактивно објавување на информации на својата веб-страница 
· Одржување на 9 обуки за 79 новоназначени и постоечки службени лица од 54 институции од сите категории на иматели на информации.
· Објавување 680 податочни сетови на порталот за отворени податоци www.data.gov.mk                                                                                                                                                                                                            
· Зголемен број на институции кои ја користат платформата за Интероперабилност
· Подготвување на  подзаконски акти за воспоставување Регистар на лица со попреченост и правно уредена основа за функционирање на Регистарот;
· Усвоен Закон за архивска дејност
· Граѓаните имаат брз и едноставен пристап до повеќе од 310 електронски услуги кои се достапни на Националниот портал за електронски услуги https://uslugi.gov.mk/ 
· Oтворање на шест нови канцеларии за ЕТУ центрите “Една точка за услуги-ЕТУ” во Виница, Неготино, Штип, Кавадарци, Свети Николе и Делчево.
· Реализиран нов циклус на мерење на индексот на квалитет на работата на 10 институции од јавниот сектор. 
Исто така напомена дека е реализиран нов циклус на мерење на индексот на квалитет на работата на 10 институции од јавниот сектор
По презентацијата на министерот Минчев, Претседавачот Мицкоски отвори дискусија по оваа точка, но бидејќи никој од присутните немаше забелешки , предложи Советот да го усвои овој нацрт годишен Извештај за имплементација на Стратегијата за реформа на јавната  администрација за 2025 година и истиот да биде доставен на разгледување на седница на Влада.  
Веднаш потоа се премина на, третата точка Разгледување и усвојување на Извештајот за јавната администрација во Република Северна Македонија согласно препораките од Извештајот од оценската мисија на СИГМА од 2024 година за РСМ. 
Министерството за јавна администрацијаМЈА, како надлежно министерство, согласно заклучок од Влада обезбеди координација на процесот и спроведувањето на Акцискиот план каде што се дадени препораките на СИГМА, а надлежните институции дефинирани во Акцискиот план на 6 месеци го известуваат МЈА за степенот на реализација на активностите. Притоа, МЈА по добиениот инпут од надлежните институции подготви Извештај.

И по оваа точка претседавачот Мицкоски го повика министерот за јавна администрација, Горан Минчев, накратко да го презентира извештајот.
Министерот Минчев кажа дека Министерството за јавна администрација доби задолжение да го координира процесот на спроведување на Акцискиот план  каде што се дадени препораките на СИГМА.
Во таа насока, министерството достави барање до надлежните институции дефинирани во Акцискиот планАП да достават придонес, односно да го внесат последниот статус на реализација на активностите до 31.01.2026 година. МЈА го обработи добиениот придонес и подготви Извештај. Минчев го презентираше степенот на извршување на препораките во однос на вкупно дадените (од сите области) и напомена дека после одржувањето на оваа седница, МЈА ќе подготви Информација со која ќе ја информира Владата за степенот на реализација на активностите. Дополнително истакна дека овој Извештај беше разгледан и усвоен на седницата на Секретаријатот за РЈА каде беше предложен и заклучок надлежните институции да ги ревидираат активностите во Акцискиот план што ќе придонесе кон ефективно следење на процесот на имплементацијата на препораките од СИГМА.

Во Мониторинг Извештајот на СИГМА 2024 за шесте тематски области дадени се вкупно 58 препораки, со дефинирани активности, надлежни органи и рокови /квартали. 
Според степенот на извршување на препораките во однос на вкупно дадените (од сите области) состојбата е следна:
· реализирани се вкупно 11  препораки/активности или 19%;
· делумно се реализирани седум (7) препораки/активности или 12%;
· во тек на извршување се 24 препораки /активности или 41%;
· нереализирани се пет (5) препораки/активности или 9%;
· незапочнати се осум (8) препораки/активности или 14%;
· неприменлива е една (1) препорака / активности или 2%;
· без статус се две (2) препораки / активности или 3%
После одржувањето на оваа седница, Минчев напомена дека Министерството за јавна администрација ќе подготви Информација со која ќе ја информира Владата за степенот на реализација на активностите, како и дека овој извештај исто така, беше разгледан и усвоен на седницата на Секретаријатот за РЈА каде беше предложен и заклучок надлежните институции да ги ревидираат активностите во Акцискиот план што ќе придонесе кон ефективно следење на процесот на имплементацијата на препораките од СИГМА.
По ова претседавачот Мицкоски му се заблагодари на министерот Минчев за излагањето и ја отвори дискусијата за оваа точка. Бидејќи никој од присутните немаше забелешки, претседавачот предложи Советот да го усвои Извештајот за јавната администрација во Република Северна Македонија согласно препораките од Извештајот од оценската мисија на СИГМА од 2024 година за РСМ и истиот да биде доставен на разгледување на седница на Влада.  
и истиот да оди на разгледување на седница на  Влада.
Веднаш потоа тој премина на последната точка  од Дневниот ред - Разно (прашања/предлози). Бидејќи никој од присутните немаше прашања и предлози,  предложи Советот да ги усвои следните заклучоци:

 
Последната точка од дневниот ред беше Тековни прашања/предлози на што претседавачот Мицкоски праша дали некој член на Советот има прашања/предлози? Бидејќи никој не се јави за збор и дискусијата беше исцрпена, предложи Советот да ги усвои следните заклучоци:
1. Советот го усвои Годишниот извештај за имплементација на Стратегијата за реформа на јавната администрација за 2025 година и Министерството за јавна администрација да го достави до Владата на Република Северна Македонија за разгледување и усвојување.
2. Советот го усвои Извештајот за Република Северна Македонија согласно препораките од Извештајот од оценската мисија на СИГМА од 2024 година за РСМ и Министерството за јавна администрација да го достави до Владата на Република Северна Македонија за разгледување и усвојување.
3. Советот ги задолжи надлежните институции да ги ревидираат активностите во Акцискиот план согласно препораките од Извештајот за мониторинг од оценската мисија на СИГМА од 2024 година со цел да се постигнат предвидените резултати.
4. Членовите на Советот да ги задолжат контакт лицата во своите институции да внесуваат придонес во ИТ алатката за следење на имплементацијата на Стратегијата за РЈА согласно временската рамка

	Бидејќи никој од присутните немаше забелешки по однос на заклучоците истите беа усвоени.

Претседавачот Мицкоски им се заблагодари на присутните за присуството и вниманието и ја затвори четвртата седницата. на Советот за Реформа во Јавната Администрација. 
		
Министерство 
за јавна администрација на
Република Северна Македонија

бул. „Св. Кирил и Методиј“ бр. 54, Скопје, Република Северна Македонија

+389 2 3200 874
www.mioa.gov.mk

